stanford-oval/wikipedia huggingface dataset:
צלמיות במזרח הקרוב ובעולם האגאי הקדום
שימושים בצלמיות

מוזיאונים ואוספים פרטיים רבים ברחבי העולם עשירים בממצא צלמיות. רובן נרכשו בשוקי העתיקות, מקום הימצאן המקורי אינו ידוע ואין יודעים לְמה שימשו. גם במקרים שצלמיות נחשפות בחפירות ארכאולוגיות קשה לרוב לדעת מה היה השימוש המקורי שלהן מאחר שרבות מהן נמצאו בבורות אשפה או לא באתרן. אין תעודות כתובות רבות שמהן אפשר ללמוד מהן על התפקיד אותן מלאו.
צלמיות שנחשפו בחפירות ארכאולוגיות, נמצאו בבתים פרטיים, במבני ציבור, במקדשים, בבורות גניזה, בקברים ובבורות אשפה יחד עם כלי חרס יומיומיים. המחקר מנסה להבין את תפקידן של צלמיות בהקשר למקום בו הן נמצאו. תפקידן של צלמיות עשוי להיות שונה ממקום למקום ומחברה אחת לאחרת.
צלמיות במקדשים - צלמיות רבות נמצאו במקדשים מכל התקופות. הערכה היא שהן שימשו בפולחן ושימשו כמנחה של המאמינים. בצלמיות שנמצאו בתקופה ההלניסטית כמו אלה מהמקדש בטאנגרה. הערכה היא שהצלמיות ייצגו את המאמינים עצמם. נמצאו צלמיות מתפללות או נושאות חפצי פולחן בתהלוכה.
צלמיות בקברים - הערכה היא ששימשו בטקסי מעבר מעולם החיים לעולם המתים. בקברים בממלכת יהודה מסוף תקופת הברזל ב נמצאו דגמים זעירים של ריהוט ביתי, ספות, כיסאות ושרפרפים שנועדו כנראה לשמש את הנפטר לאחר המוות. לדעת ובסטר הצלמיות ביוון שימשו בעיקר כחפצי נוי ולכן היו נפוצות, הימצאותן בקברים מלמדת על הרצון להעניק למתים את אותה תחושת הנאה.
צלמיות במבני מגורים - צלמיות לוחית רבות ממסופוטמיה וכנען מהאלף ה-2 לפנה"ס נמצאו בקרבתם של מבני מגורים. רבות מהן מתארות דמות נשית עירומה ונראה שהן שימשו לפולחן נשי ביתי. נמצאו גם לוחיות המתארות נשים אוחזות ילד או מניקות. לוחיות אלה שימשו כנראה לקמעות פריון ולידה מוצלחת. צלמיות נשים מתופפות נחשפו בארץ בבתים פרטיים ובמבנים ממלכתיים מתקופת הברזל ב, ייתכן וניקנו בבתי המלאכה שנמצאו בבעלות המקדשים ושימשו לפולחן ביתי. צלמיות רבות מהתקופה ההלניסטית נמצאו בבתים פרטיים ביוון (דלוס, ארטריה) ואסיה הקטנה (אפסוס). הן שימשו בפולחן ביתי ואולי גם כחפצי נוי. צלמיות בדמות שחקני תיאטרון ומסיכות חרס נמצאו בהקשרים חילוניים בבתים פרטיים. במצרים נמצאו צלמיות מהתקופה ההלניסטית והרומית בבתים פרטיים. יוחסו להן כוחות הגנה על יולדות וסגולות פריון. נמצאו גם צלמיות בדמות האלים "הַרְפוֹקְרָאטֶס" ו"בֶּס" שנחשבו מגני הילדים. צלמיות בדמות אפרודיטה וארוס זכו לתפוצה רחבה בתקופה ההלניסטית והרומית. לדעת החוקרים שימשו צלמיות אלה ביטוי למושגים חילוניים של אהבה ורומנטיקה ולא כצלמיות פולחן. בכך באו לידי ביטוי הרעיונות שהופיעו במשנתו של אפיקורוס.
צלמיות ששימשו צעצועים - במצבות קבורה באתונה ובציורי כלי חרס מסוף המאה החמישית לפנה"ס מופיעות נערות מחזיקות בובות הדומות לצלמיות. ציורים אלה הביאו את החוקרים להשערה שחלק מהצלמיות שימשו בובות או צעצועים. לדעת החוקרים בקביעת יעודן של צלמיות כצעצועים יש לקחת בחשבון את ממדי הצלמית, התאמתה לגודל ידו של ילד ורמת המירוק של הצלמית.
לקריאה נוספת

אבשלום זמר, צלמיות חרס בעת העתיקה, חיפה: המוזיאון הימי הלאומי, 2009
מרים תדמור, "על צלמיות נשים בכנען בתקופת הברונזה המאוחרת", קדמוניות 57, 1982, עמ' 10-2
עמיחי מזר, "לוחיות טין המתארות אלה הניצבת בחזית מקדש", קדמוניות 60, 1982, עמ' 115-113
אפרים שטרן, צלמיות חרס פיניקיות באוסף מוזיאון הכט, מכמנים 19, 2005, עמ' 15-5
נ' מסיקה, צלמיות חרס מעכו בתקופה הפרסית וההלניסטית, עבודת מוסמך האוניברסיטה העברית, 1996
ק' זינגר, צלמיות חרס אנתרומורפיות בארץ ישראל בשלהי התקופה הרומית ובראשית בתקופה הביזנטית, עבודת מוסמך אוניברסיטת תל אביב, 1994
יוסף גרפינקל, שער הגולן - אמנות קדומה בעמק הירדן, ירושלים: החברה לחקירת ארץ ישראל ועתיקותיה, 2002, עמ' 162-107, מסת"ב 9652210498
ג'ו עוזיאל, "הצלמיות כביטוי לפולחן בתקופות הברונזה התיכונה והמאוחרת: הבדלים ודמיון", ארץ ישראל - ספר אמנון בן תור, כרך ל, הוצאת החברה לחקירת ארץ ישראל ועתיקותיה, 2011, עמ' 352–356
מרים תדמור, "הצלמית מרבדים - מינקת או יולדת", ארץ ישראל - ספר אמנון בן תור, כרך ל, הוצאת החברה לחקירת ארץ ישראל ועתיקותיה, 2011, עמ' 419
Higgins R. A.,Catalogue of the Teraacottas in the Department of Greek and Roman Antiquities, ' British Museuom, Vol 1: Greek, 730-330 B.c., London, 1954
Bailey D. M., Catalogue of the Terracottas in the British Museum IV:Ptolomaic and Roman Terracottas from Egypt, London, 2008
מספר

ערך זה עוסק במושג מתמטי. אם התכוונתם למשמעות אחרת, ראו .
מספר הוא עצם מתמטי מופשט, שבמשמעותו המקובלת משמש לציון כמות.
ייצוג של מספרים

השיטה המקובלת להצגת מספרים היא השיטה המצבית, המציגה כל מספר באמצעות רצף ספרות לפי בסיס מוסכם. הבסיס המקובל לספירה ביומיום הוא הבסיס העשרוני המורכב מהספרות 0–9. במחשבים מקובלות שיטות ספירה אחרות, שבהן הבסיסים הם: 2 – בסיס בינארי, 8 – בסיס אוקטלי ו-16 – בסיס הקסדצימלי.
שיטות קדומות יותר להצגת מספרים הן, בין השאר, ספרות עבריות וספרות רומיות. המספר 613 בבסיס עשרוני נכתב תרי"ג בספרות עבריות ו-DCXIII בספרות רומיות. צורות ההצגה השונות אינן משנות את מהותו של המספר, אך הן משפיעות על האופן שבו מתבצעות הפעולות האריתמטיות.
על שמות של מספרים ראו בערך שמות מספרים.
התפתחות מושג המספר

המתמטיקה היוונית הכירה בשני מושגים נבדלים: מספר, שהוא בהכרח מספר טבעי במשמעותו דהיום, וגודל – אורך של קטע – שמנקודת מבט מודרנית יכול לייצג כל מספר ממשי חיובי. ההתאמה בין שני המושגים התבססה על ההנחה הסמויה, שכל קטע אפשר להכפיל בשלם כדי לקבל שלם; כלומר, שכל אורך הוא למעשה מספר רציונלי. המשבר שעברה המתמטיקה הפיתגוראית כאשר התברר שישנם מספרים לא רציונליים (כדוגמת השורש הריבועי של 2) חלף בלי להותיר חותם על תפיסת מושג המספר, וכך נותרה ההבחנה היוונית בעינה עד סוף המאה ה-15.
בתחילת המאה ה-16, בהשפעת המתמטיקאים ההודים, הפך האפס בהדרגה למספר לגיטימי. המספרים השליליים רכשו את מעמדם העצמאי במהלך המאות ה-16 וה-17; ב־1591 סיכם פרנסואה וייט בספר את התגליות של ג'ירולמו קרדאנו, ניקולו טרטליה ואחרים על פתרונן של משוואות ממעלה שלישית ורביעית, וחולל מהפכה חשובה בסימון המתמטי, כשהכניס לשימוש אותיות במקום פרמטרים (ולא רק במקום נעלמים, כפי שהיה נהוג עד אז). עם זאת, האותיות עדיין מייצגות מספרים חיוביים בלבד. גם דקארט, שהנהיג את ההפרדה (המתודית) בין אותיות כ-a,b,c לציון פרמטרים ואותיות כ-x,y,z לציון משתנים, מניח מאליו שכל משתנה חייב לייצג מספר חיובי.
החידוש שבפתרון משוואות ממעלה גבוהה אילץ את המתמטיקאים בני התקופה להכיר בקיומם של מספרים מרוכבים, ויחד איתם גם במספרים ממשיים שליליים. אצל ניוטון, ובמיוחד לייבניץ, שהיה אשף הסימון הקולע, כבר מתקיימים המספרים השליליים לצד החיוביים, ללא כל הבחנה. עד סוף המאה ה-17 נכנסת גישתו של וייט לשימוש כולל, כאשר אותיות יכולות לייצג כל מספר, וה"מספר" מקבל את משמעותו הרחבה ביותר, מספר מרוכב.
סוגים של מספרים

אין במתמטיקה הגדרה אחידה למספר ולרוב המילה משמשת לציון איבר באחת הקבוצות הבאות:
מספרים טבעיים: אוסף המספרים 1, 2, 3, 4, 5, 6, ... . יש הכוללים בתחילת המספרים הטבעיים את המספר 0. נהוג לסמן קבוצה זו באות  \mathbb {N} .
מספרים שלמים: הקבוצה המכילה בנוסף למספרים הטבעיים גם את אוסף המספרים השליליים 1-, 2-, 3-, ... ואת 0. נהוג לסמן קבוצה זו באות  \mathbb {Z} .
מספרים רציונליים: כל המספרים שניתן לבטא אותם כמנה של שני מספרים שלמים, כאשר המכנה שונה מ-0. נהוג לסמן קבוצה זו באות  \mathbb {Q} . בקבוצה זו נכללים המספרים השלמים, וכן השברים, לדוגמה  {\frac {1}{2}},{\frac {7}{5}}.
מספרים ממשיים: קבוצה שבה נכללים כל המספרים המהווים אורך (מכוון) של קטע. אלו כוללים את המספרים הרציונליים ואת המספרים האי-רציונליים. נהוג לסמן קבוצה זו באות  \mathbb {R} . המספר פאי הוא דוגמה למספר ממשי אי-רציונלי.
מספרים מרוכבים: מספרים מהצורה  \,a+bi, כאשר  \,a,b הם מספרים ממשיים, ו- \,i^{2}=-1. נהוג לסמן קבוצה זו באות  \mathbb {C} . נהוג להציגם כנקודות במישור המרוכב. מספרים מהצורה  \,bi קרויים מספרים מדומים.
קווטרניונים: מספרים מהצורה  \ a+ib+jc+kd כאשר  \ a,b,c,d הם מספרים ממשיים, ו- i^{2}=j^{2}=k^{2}=ijk=-1\,.
את המספרים המרוכבים ניתן לחלק לשתי קבוצות:
מספרים אלגבריים: מספרים המהווים שורש של פולינום שמקדמיו הם מספרים רציונליים, כגון 1, השורש הריבועי של 2 ו- i.
מספרים טרנסצנדנטיים: מספרים שאינם אלגבריים, כגון π ו-e.
ראו גם

רשימת מספרים שיש עליהם ערך
מערכות מספרים
מספר ראשוני
אריתמטיקה
התפתחות קוגניטיבית – תפיסת המספרים
שמות של מספרים לא מוגדרים
לקריאה נוספת

שבתאי אונגורו, "מבוא לתולדות המתמטיקה", חלק ב', פרק א': "הרחבת מושג המספר".
ז'ורז' יפרח, סְפָרוֹת וּמִסְפָּרִים: היסטוריה של המצאה גאונית. תרגום: עדה ירדני, ירושלים: הוצאת כרטא 1990.
טימותי גוורס, מתמטיקה, ידיעות ספרים, 2007, הפרק "מספרים והפשטה", עמ' 32–50.
Leo Corry, A Brief History of Numbers, Oxford University Press, 2015
Midhat Gazalé, Number: From Ahmes to Cantor, Princeton University Press, 2000
דיאגרמת ון המדגימה את יחסי הכלה בין קבוצות המספרים העיקריות.
פיל נייט

| --- | --- |

נייט בשנת 2010
 לידה:  24 בפברואר 1938 (בן 86) פורטלנד, אורגון
 מדינה:  ארצות הברית ארצות הברית
 ידוע בשל:  מייסד שותף בחברת נייקי
 השכלה:  אוניברסיטת אורגון  תיכון קליבלנד  אוניברסיטת המדינה של אורגון  אוניברסיטת סטנפורד  Charles H. Lundquist College of Business 
 מעסיק:  אסיקס 
 מפלגה:  המפלגה הרפובליקנית 
 nikeinc.com
 
פיליפ (פיל) המפסון נייט (באנגלית: Philip Hampson Knight, נולד ב-24 בפברואר 1938) הוא איש עסקים ופילנתרופ אמריקאי. אחד משני המייסדים של חברת נייקי, בה שימש בעבר כיושב ראש ומנכ"ל. פורבס העריך את הונו בנובמבר 2021 במעל 63 מיליארד דולר.
ביוגרפיה

נייט נולד בפורטלנד, אורגון, ארצות הברית. אביו, ביל נייט, היה עורך דין שהיה המוציא לאור של העיתון "אורגון ז'ורנל". הוא גדל בשכונת איסטמורלנד בעיר ולמד בתיכון קליבלנד. הוא המשיך את לימודיו באוניברסיטת אורגון ובשנת 1959 סיים את לימודי התואר בעיתונות. במהלך לימודיו התחרה בריצה למרחקים בינוניים. הישגו הטוב ביותר היה 4 דקות ו-10 שניות בריצת מייל.
ביוגרפיה > נייקי

לאחר סיום לימודיו התגייס לשירות צבאי. הוא שירת שנה כחייל סדיר ושבע שנים נוספות כחייל מילואים. לאחר שנת השירות הסדיר החל בלימודי תואר שני בבית הספר למנהל עסקים באוניברסיטת סטנפורד, לימודים אותם סיים בשנת 1962. הוא יצא לטיול ברחבי העולם ובחודש נובמבר הגיע לעיר קובה ביפן שם ראה את מותג נעלי הריצה טייגר, שיוצר על ידי חברת אוניטסוקה (Onitsuka) המקומית. הוא התרשם מאיכות הנעליים וממחירם הזול וקיבל את זכויות ההפצה של המותג במערב ארצות הברית. לקח יותר משנה עד שנשלחו אליו זוגות הנעליים הראשונים. בזמן הזה עבד כרואה חשבון. לאחר שקיבל את המשלוח הראשון שלח שני זוגות לביל באוורמן, שהיה מאמן הריצה שלו באוניברסיטת אורוגון. נייט רצה למכור לבאוורמן את הזוגות ולקבל את חוות דעתו המקצועית לגבי איכותן. להפתעתו, באוורמן לא רק רכש את הנעליים, אלא הציע לו להפוך לשותף. בינואר 1964 הקימו השניים את חברת "ספורט הפס הכחול" (Blue Ribbon Sports), החברה שתהפוך בהמשך לנייקי.
בשנים הראשונות התבצעו מרבית המכירות מתא המטען של רכב הפלימות' של נייט. בשנת 1969 הגיעו המכירות למצב שאיפשר לנייט לעזוב את העיסוק בראיית חשבון ולעבוד במשרה מלאה בחברה שהקים. ג'ף ג'ונסון, השכיר הראשון בחברה, הציע לשנות את שם החברה לנייקי על שם ניקה, אלת הניצחון במיתולוגיה היוונית. בשנת 1978 אימצה החברה את השם החדש. לוגו הסווש המפורסם של החברה עוצב בשנת 1971 על ידי קרולין דייווידסון, סטודנטית לעיצוב גרפי תמורת שכר של 35 דולרים. נייט לא אהב את הסמל החדש אבל אמר ש"יתגבר על זה".
ביוגרפיה > אולפני וינטון/לייקה

אולפני האנימציה של ויל וינטון חוו הצלחה גדולה במהלך שנות התשעים. ההצלחה הובילה לצמיחה מהירה של האולפנים. כתוצאה מכך נזקק וינטון לגיוס משקיעים נוספים. בשנת 1998 רכש נייט 15 אחוזים מהבעלות והכניס לעבודה את בנו טרוויס כאנימטור. לאחר מכן, הוא רכש  את האולפנים, בטענה שניהולם כושל, וערך שינויים גדולים בהנהלה. בשנת 2003 הוא צירף את בנו לוועד המנהל של החברה. לאחר שווינטון עזב את החברה, שינה נייט את שמה ללייקה (Laika). הוא השקיע 180 מיליון דולר וסייע לחברה להוציא את "קרוליין", הסרט הראשון באורך מלא. בשנת 2009 הסרט זכה להצלחה מסחרית גדולה, וטרוויס קודם לתפקיד המנכ"ל ונשיא החברה באותה השנה.
ביוגרפיה > מות בנו

במאי 2004 נסע מת'יו, בנו של נייט, לאל סלוודור על מנת לצלם סרטון לטובת ארגון "הילדים הנוצרים של העולם", מלכ"ר שמרכזו בפורטלנד. במהלך צלילה באגם אילופנגו, הסמוך לסן סלוודור נפטר כתוצאה מהתקף לב בו לקה בעומק 20 מטרים מתחת לפני המים. בנובמבר אותה שנה הודיע נייט על התפטרותו מתפקיד מנכ"ל נייקי. את מקומו תפס ויליאם פרז.
אולפני לייקה הקדישו את הסרט הקצר Moongirl, שיצא בשנת 2005 לזכרו של מת'יו. בשנת 2011 נקרא האצטדיון של אוניברסיטת אורגון על שמו של מת'יו נייט.
ביוגרפיה > עזיבת נייקי

בחודש יוני 2015 הודיע נייט על פרישתו מתפקיד יושב ראש נייקי, אך הודיע על כוונתו להמשיך להיות מעורב בעסקי החברה. באפריל 2016 פרסם ספר בשם "Shoe Dog" המתאר את תולדות החברה. הספר תורגם לעברית ויצא בהוצאת ידיעות ספרים" בשם "נעליים גדולות".
פילנתרופיה

נייט נחשב לתורם כספים גדול וסך התרומות שלו מוערך ביותר מ-2 מיליארד דולר. בשנת 2006 תרם 105 מיליון דולר לבית הספר לעסקים באוניברסיטת סטנפורד, ששינה את שמו ל"מרכז נייט לניהול". שנה לאחר מכן תרם, יחד עם אשתו, סכום של 100 מיליון דולר לטובת הקמת קרן תמיכה באתלטים ובתוכניות לקידום ספורט באוניברסיטת אורגון.
בשנת 2008 תרם 100 מיליון דולר למכון לחקר הסרטן באוניברסיטת אורוגון לבריאות ומדע (OHSU). בתמורה שקראה האוניברסיטה למכון המחקר על שמו של נייט. בשנת 2013 הכריז כי יתרום 500 מיליון דולר למחקר אם האוניברסיטה תגייס סכום דומה בתוך שנתיים. ביוני 2015 הודיעה האוניברסיטה כי הגיעה ליעד הגיוס. בתמורה העביר נייט את הסכום המובטח.
בשנת 2016 הקים קרן מלגות בהיקף של 400 מיליון דולר לטובת סטודנטים באוניברסיטת סטנפורד. באותה שנה תרם 500 מיליון דולר לטובת הקמת קמפוס חדש למדעים באוניברסיטת אורגון. בחודש דצמבר גילה כי תרם למטרות צדקה מניות של נייקי בשווי 112 מיליון דולר.
פילנתרופיה > מחאה ציבורית

תרומותיו של נייט לפעילות הספורט באוניברסיטת אורגון גררו מחאות מצד סטודנטים בשל תנאי העסקה של עובדי היצור בסדנאות יזע. המוחים דרשו מהנהלת האוניברסיטה שלא לקבל כספים הקשורים לחברת נייקי ולתמוך בקונסורציום לזכויות העובדים. נשיא האוניברסיטה חתם על חוזה לשנה עם הקונסורציום, בתגובה ביטל נייט תרומה על סך 30 מיליון דולר. בפברואר 2001 קיבל ה-OUS, הגוף המנהל של האוניברסיטאות באורגון, החלטה האוסרת על אוניברסיטאות ליצור קשרים עסקיים עם גופים המזוהים פוליטית, ביניהם ארגונים לזכויות עובדים. לאחר ביטול ההתקשרות החזיר נייט את התרומה ואף הגדיל אותה לסכום של 50 מיליון דולר.
הוקרה ופרסים

בשנת 2000 נבחר נייט להיכל התהילה של הספורט באורגון בשל תרומתו המתמשכת לספורט במדינה. עד לתאריך בחירתו תרם נייט מעל ל-230 מיליון דולר לאוניברסיטת אורגון, רובם נועדו לקידום הספורט וספורטאים. בשנת 2002 הוכרז על הצטרפותו להיכל התהילה של הכדורסל על שם ג'יימס נייסמית'. בנימוקי הבחירה הודגשת תרומתו המתמשכת לקידום הכדורסל בארצות הברית וברחבי העולם. בשנת 2005 נבחר לחברות באקדמיה האמריקאית לאמנויות ולמדעים בשל תרומתו המתמשכת לעולם העסקים ופעילותו הפילנתרופית.
לקריאה נוספת

פיל נייט (2017), נעליים גדולות:זכרונותיו של האיש שהקים את Nike, הוצאת ידיעות ספרים.
הערות שוליים

↑  Phil Knight & family, Forbes
1 2  The Force Behind the Nike Empire, Stanford Magazine, January/February 1997
↑  Notable Oregonians: Phil Knight - Innovator, Business Leader
1 2  Nike History and Timeline, University of Virginia
↑  Fashion Brands: Branding Style from Armani to Zara, Page 187
↑  How the Father of Claymation Lost His Company, Priceonomics.com, 9 May 2014
↑  The Knights’ Tale, Fastcompany.com, 7 January 2007
↑  Founder of Nike to Hand Off Job to a New Chief, New York Times, 19 November 2004
↑  Oregon basketball: Emotions high as Phil Knight opens Matthew Knight Arena, 13 January 2011
↑   פיל נייט פורש מנייקי: האיש שהפך עסק מבגז' של רכב לחברת ציוד הספורט הגדולה בעולם, באתר TheMarker‏, 1 ביולי 2015
↑  נעליים גדולות באתר ידיעות ספרים
↑  Nike Founder Phil Knight to Give $105 Million to Stanford GSB, 1 August 2006
↑  Knight's $100 million gift to bankroll Oregon athletics fund, ESPN, 21 August 2007
↑  Knights to give $100 million to OHSU Cancer Institute, 29 October 2008
↑  Knight Challenge Nets Oregon Health & Science University $1B for Cancer Research, ABC News, 25 June 2015
↑  Philip Knight of Nike to Give $400 Million to Stanford Scholars, New York Times, 24 February 2016
↑  University of Oregon announces $500M gift from Phil Knight for science center, 18 October 2016
↑  As philanthropy ramps up, Phil Knight gifts $112 million in Nike stock, Bizjournals.com, 28 December 2016
↑  University of Oregon students demonstrate for fair labor practices, 2000-2001, Global Nonviolent Action Database
↑  Knight pulls all money, Daily Emerald, 24 April 2000
↑  OUS policy won't stop labor debate, Daily Emerald, 5 March 2001
↑  Nike's Phil Knight resigns as CEO, Seattle Times, 19 November 2004
↑  Oregon Sports Hall of Fame and Museum - Special Contribution
↑  Phil Knight, Hoophall.com
↑  Phil Knight recognized by AAAS for business and philanthropic contributions, University of Oregon, 22 April 2015
| --- | --- |
בקרת זהויות :  NLI: 987007356742105171  PLWABN: 9810612470605606  GND: 123056799  ISNI: 0000 0004 4887 5244  LCCN: n91096130  LNB: 000249544  NKC: hka2016929992  NLK: KAC201763604  NTA: 402413121  SUDOC: 199160783  Trove: 492426  VIAF: 55795692   WorldCat (עם VIAF): 55795692
Love Me Less

"Love Me Less" הוא סינגל של הזמר-יוצר האמריקאי, MAX, בשיתוף פעולה עם הזמר האמריקאי קווין XCII (אנ'). השיר מופיע באלבום האולפן השלישי של MAX‏, Color Vision.‏ השיר יצא ב-5 באפריל 2019, על ידי קולור ויזיון רקורדס ורד מיוזיק. השיר הושמע למעלה מ-190 מיליון פעמים בספוטיפיי.
רמיקסים

רמיקס בהשתתפות הזמרת הגרמנייה, קים פטרס, יצא ב-5 בספטמבר 2019.
רמיקס לשיר של הדי ג'יי האמריקאי, איוקאי (אנ'), יצא ב-7 ביוני 2019.
רמיקס של הדי ג'יי האמריקאי, לוקה לאש (אנ'), יצא ב-21 ביוני 2019.
רמיקס של הלהקה At Night, יצא ב-21 ביוני 2019.
רמיקס של הלהקה Party Pupils, יצא ב-21 ביוני 2019.
רמיקס של המוזיקאי AM!R, יצא ב-21 ביוני 2019.
קידום

ב-20 במרץ 2019 חשף MAX את שם השיר, עטיפתו, עם מי משתף פעולה ותאריך יציאת השיר.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 1 |  |
|  ארצות הברית | מצעד 40 שירי המיינסטרים | 19 |  |
|  ארצות הברית | מצעד השירים העכשוויים למבוגרים | 37 |  |
|  ליטא | AGATA | 93 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | פלטינה | 80,000 |
| ארצות הברית (RIAA) | פלטינה | 1,000,000 |
היסטוריית יציאות לאור

| מדינה | תאריך | פורמט | חברת תקליטים | הערות |
| --- | --- | --- | --- | --- |
| ברחבי העולם | 10 ביולי 2019 | הורדה דיגיטלית • הזרמת מוזיקה | קולור ויזון • רד מיוזיק |  |
הערות שוליים

↑  @MAXMusic (24 בפברואר 2020). "NEW ALBUM 5/22 NEW SONG FRIDAY NEW TOUR DATES "COLOUR VISION" COMING 🌈" (Tweet). נבדק ב-24 בפברואר 2020 – via Twitter. {{cite web}}:  (עזרה)
↑  "Love Me Less (feat. Quinn XCII) / MAX". Tidal. ארכיון מ-2019-07-24. נבדק ב-24 ביולי 2019. {{cite web}}:  (עזרה)
↑  Love Me Less (feat. Quinn XCII), ארכיון מ-2021-04-28, נבדק ב-2021-04-28
↑  "Kim Petras Brings Silky Vocals to New Verse On Max's Bouncy 'Love Me Less': Listen". Billboard. ארכיון מ-2020-06-03. נבדק ב-5 בספטמבר 2019. {{cite web}}:  (עזרה)
↑  MAX, Quinn XCII, Ookay - Love Me Less (Ookay Remix [Audio]), ארכיון מ-2021-04-27, נבדק ב-2021-04-27
↑  MAX, Luca Lush - Love Me Less (Luca Lush Remix [Audio]) ft. Quinn XCII, ארכיון מ-2021-04-27, נבדק ב-2021-04-27
↑  MAX, At Night - Love Me Less (At Night Remix [Audio]) ft. Quinn XCII, ארכיון מ-2021-03-25, נבדק ב-2021-06-21
↑  MAX, Party Pupils - Love Me Less (Party Pupils Remix [Audio]) ft. Quinn XCII, ארכיון מ-2021-10-12, נבדק ב-2021-06-21
↑  MAX, AM!R - Love Me Less (AM!R Remix [Audio]) ft. Quinn XCII, ארכיון מ-2021-10-12, נבדק ב-2021-06-21
↑  "MAX on Instagram: "⚡️'Love Me Less' feat. Quinn XCII out April 5th⚡️"". 20 במרץ 2019. ארכיון מ-2019-03-22. נבדק ב-24 ביולי 2019. {{cite web}}:  (עזרה)
↑  "Love Me Less (feat. Quinn XCII) by MAX & Quinn XCII on Apple Music". iTunes Store. ארכיון מ-2019-07-24. נבדק ב-24 ביולי 2019. {{cite web}}:  (עזרה)
| קים פטרס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Feed the Beast |  |
| מיקסטייפים | Clarity • Turn Off the Light |  |
| מיני-אלבומים | Turn Off the Light, Vol. 1 • Slut Pop |  |
| סינגלים | "I Don't Want It at All" • "Hillside Boys" • "Hills" • "Slow It Down" • "Faded" • "Heart to Break" • "Can't Do Better" • "All the Time" • "Feeling of Falling" • "If U Think About Me..." • "Homework" • "1, 2, 3 Dayz Up" • "Icy" • "How It's Done" • "Reminds Me" • "Malibu" • "Future Starts Now" • "Coconuts" • "Running Up That Hill" • "Unholy" • "If Jesus Was a Rockstar" • "Made You Look (Remix)" • "Brrr" • "Alone" • "TQUM (Remix)" |  |
| Turn Off the Light | "There Will Be Blood" • "Wrong Turn" • "Demons" • "Close Your Eyes" • "Turn Off the Light" • "Tell Me It's a Nightmare" • "In the Next Life" |  |
| השתתפות בסינגלים | "Unlock It" • "Love Me Less" • "Click (No Boys Remix)" • "Jenny (Remix)" • "SugarCrash! (Remix)" • "Stars Are Blind (Paris' Version)" |  |
| סינגלים שיווקיים | "Sweet Spot" • "All I Do Is Cry" |  |
| שירים אחרים | "Broken Glass" • "Reminds Me of You" |  |
| סיבובי הופעות | Broken Tour • The Clarity Tour • Slut Tour |  |
| ערכים קשורים | Era 1 |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
דרק אוגביידה

| --- | --- |

אוגביידה במדי אוניברסיטת ג'ורג'יה
 לידה:  28 במרץ 1997 (בן 27) לאגוס, ניגריה
 עמדה:  סנטר
 גובה:  2.06
 מספר:  4
 מכללה:  אוניברסיטת ג'ורג'יה
 דראפט:  לא נבחר, 2019
 קבוצות כשחקן
 2019–2021   2021   2021–:  א.א.ק. לרקנה   הפועל אילת   פאוק סלוניקי
 הישגים כשחקן
 אליפות הליגה הקפריסאית (2021)   הגביע הקפריסאי (2021)
דרק אוגביידה (באנגלית: Derek Ogbeide; נולד ב-28 במרץ 1997) הוא כדורסלן ניגרי-קנדי, המשחק בעמדת הסנטר בהפועל ירושלים.
קריירה

אוגביידה החל את דרכו כשלמד ושיחק כדורסל בתיכון פבלברוק שבמבלטון, ג'ורג'יה.
החל משנת 2015 ועד שנת 2019, אוגביידה שיחק באוניברסיטת ג'ורג'יה.
עם סיום המכללות, חתם אוגביידה לעונה בא.א.ק. לרנקה מהליגה הקפריסאית. בתום העונה אוגביידה האריך את חוזהו לעונה נוספת, לאחר שהעמיד 8.7 נקודות ו-6.5 ריבאונדים למשחק. במהלך עונתו השנייה, אוגביידה זכה בדאבל עם קבוצתו, כשהוא נבחר לשחקן המצטיין של סדרת גמר הפלייאוף. באותה עונה העמיד אוגביידה ממוצעים של 14.0 נקודות ו-10.3 ריבאונדים.
ב-26 במאי 2021, חתם אוגביידה בהפועל אילת מהליגה הישראלית לקראת הפלייאוף, לאחר שג'וש ניבו עזב בעקבות מבצע שומר החומות.
ב-27 ביוני 2021, אוגביידה חתם בפאוק סלוניקי מהליגה היוונית.
את עונת 2024/2025 החל בקבוצת צדביטה אולימפיה. ב-3 בנובמבר 2024 חתם בהפועל ירושלים עד לתום עונת 2024/2025, לאחר מכת פציעות במסגרתה איבדה הקבוצה שלושה שחקנים.
הערות שוליים

↑  המחליף של ניבו: דרק אוגביידה חתם בהפועל אילת, באתר ONE‏, 26 במאי 2021
↑  דרק אוגביידה חתם בהפועל!, אתר הפועל ירושלים, פורסם ב-3 בנובמבר 2024
שידה

שידה מסורתית
שידה היא רהיט שיש לו מגירות מקבילות מרובות שמונחות אחת מעל השנייה באופן אופקי.
השימוש בשידות החל להיות נפוץ מאז ימי הביניים המאוחרים באירופה.
השם מושאל מכלי הנזכר בכמה מקומות במשנה ובספרות התנאית
שידה תיבה ומגדל
שידות מסורתיות מיועדות לסדר וארגון בגדים ובמיוחד תחתונים, גרביים וחפצים אחרים אשר לא תלויים בדרך כלל או מאוחסנים בדרך אחרת בתוך ארון. הן ממוקמות בדרך כלל בחדר שינה למטרה זו, אבל יכולות לשמש לאחסון כל דבר. גם אחסון של חפצים אישיים בתוך שידה נפוץ. השידה מיוצרת בעיקר מעץ בדומה לסוגים רבים אחרים של רהיטים, אבל יכולה להיות עשויה גם מחומרים אחרים. צורת השידה הנפוצה היא מלבן, לעיתים קרובות עם רגליים קצרות בפינות התחתונות עבור עמידה על הרצפה. ישנם שידות המתאימות לחדרי שינה לצד המיטה, משרדים, חדרי אירוח ומסדרונות.
לחלק הפנימי של המגירות ניתן לגשת על ידי משיכתן מהצד הקדמי. השידה ממוקמת בדרך כלל כך שהצד האחורי צמוד לקיר מכיוון שהגישה לצד האחורי אינה הכרחית. שידות יכולות להיבנות באופן פשוט, אך לעיתים גם נהוג להדר אותן.
ראו גם

ארון
תיבה (רהיט)
הערות שוליים

↑  תלמוד בבלי, מסכת נזיר, דף נ"ה, עמוד א'. תלמוד בבלי, מסכת עירובין, דף ק"ב, עמוד ב'. תוספתא כלים מציעא, ד.
↑  שידות ומזנונים, באתר Ubject
Call of Duty: Black Ops 2

| --- | --- |

 כללי
 תאריך הוצאה:  12 בנובמבר 2012
 סוגה:  משחק ירי בגוף ראשון
 פיתוח:  Treyarch
 הוצאה לאור:  Activision
 ארץ מקור:  ארצות הברית 
 שפות:  אנגלית, איטלקית, ספרדית, גרמנית, צרפתית, רוסית 
 הפצה:  Activision ו-Square Enix
 סדרה:  Call of Duty
 כלי משחק:  לולאת זמן 
 דרישות תוכנה
 מנוע משחק:  IW Engine 
 מצבי משחק:  שחקן יחיד, מרובה משתתפים
 פלטפורמות:  Windows, Wii U, פלייסטיישן 3 ,Xbox 360 ו-Xbox one
 מדיה:  דיסק אופטי
 המשחק הקודם:  Call of Duty: Modern Warfare 3
 המשחק הבא:  Call of Duty: Ghosts
 callofduty.com/blackops2
 
Call of Duty: Black Ops 2 הוא משחק יריות בגוף ראשון שפותח על ידי Treyarch ויצא ב-13 בנובמבר 2012 בהפצת Activision. המשחק הוא התשיעי בסדרת משחקי Call of Duty, ומהווה המשך ל-Call of Duty: Black Ops. המשחק יצא לפלטפורמות Windows, Wii U, פלייסטיישן 3 ו-Xbox 360.
מנוע המשחק שופר בצורה מאסיבית מקודמו. כמו כן, משחק זה הוא הראשון בסדרה שיכול לפעול ב DirectX 11 (בגרסת המחשב האישי בלבד).